
Aristóteles 


Aristóteles er fæddur árið 384 (eða 385) f.Kr. í 
borginni Starró í Þrakíu. Starró eða Stagira, eins og 
hún var nefnd að fornu, var ein hinna grísku nýlendu- 
borga Kalsidisskaga og byggð undir ægishjálmi fjalls- 
ins Aþos. Grikkir litu á þessar borgír sem útverði 
siðmenningarinnar. Grískt freisi, grísk siðfágun og 
menning varði hér líf sitt fyrir ágangi hins frum- 
stæða krafts harðgerðrar og hálfvilltrar þjóðar, 
sem ólst upp við óblið kjör og vígaferli. Aristóteles 
skynjaði sem barn hið staðfesta djúp, sem skildi milli 
hins gríska ánda og barbaranna: Þeir klæddust gær- 
um og feldum, hann dýrri skikkju, eins og börn fyrir- 
manna í hinni fjarlægu Aþenu. Þeir stýfðu úr hnefa 
og átu úr öskum. Hans fólk vandist fáguðum borð- 
siðum. Þeir voru menntasnauðir og töluðu blendna 
mállýzku. Hann lagði sem ungur sveinn ofurkapp á 
menntun og fágað mál og dreymdi stóra drauma um 
háborg heimsmenningarinnar, Akademíuna, skóla 
Platós í Aþenu. 

Skammt frá Stagiru stóð borgin Pella, höfuðborg 
barbaranna í Makedóníu. Þar ríkti um þessar mundir 
Amyntas II., afi Alexanders mikla. Amyntas taldi 
sig af grískum uppruna og rakti einnig ætt sína til 
guðanna. Þess vegna hafði hann hug á að taka að 
nokkru upp gríska siði við hirðina. Hann kailaði m.a. 
föður Aristótelesar, Nikómakos, til sín og gerði 
hann að hirðlækni sínum. — Og niður við vatnið 
hjá Pella léku þeir sér saman ungir sveinar, Aristó- 
teles og Filippus síðar konungur í Makedoniu og faðir 
Aiexanders mikla. — Grísk siðfágun risti þó aldrei 
djúpt við hirð þeirra Makedóniukonunga. Þar voru 
haldnar drykkjuveizlur stórar, og engir nutu þar 
virðingar nema manndráparar. Foreidrum Aristó- 
telesar var þar ekki íangra lífdaga auðið, og sveinn- 
inn fluttist aftur heim til Stagiru og ólst upp með 
frænda sínum, Proxenosi. Hann hlaut beztu menntun, 
sem völ var á, og fór sautján ára að aldri til heim- 
spekiskólans í Aþenu. 

Það voru örlög Aristótelesar að vera alJs staðar 
framandi gestur, útlendingur. Þótt hann í æsku sinni 
elskaði og virti allt, sem gi-ískt var, og fyrirliti bar- 
barana og hætti þeirra af heilum hug, lifði norðrið 
samt í vitund hans og Aþeningar minntu hann á 
ýmsan hátt á, að hann væri Þrakíumaður. Bamsleg 

viröing fyrir hinum lærðu mönnum í Aþenu og sárs- 
auki blönduðust i geði hans og vöktu dulinn grun 
um, að hann væri óæðri öðrum mönnum í hinni 
grísku háborg menningarinnar. Til þess að Aristó- 
telesi fyndist sjálfum hann vera jafnfágaður öðrum 
mönnum í Akademiunni, varð hann að klæðast betur 
og vanda framgöngu sína, fas og málfar meir en 
aðrir nemendur við þessa stofnun. — í augum Platós 
var þetta tilgerð, sem var vart hæfandi heimspekingi, 
og honum fannst Aristóteles hálfgerður páfugl í 
klæðaburði. — Til þess að Aristótelesi fyndist sjálfum 
hann vera jafnlærður öðrum mönnum Akademiunnar 
varð hann að lesa meira og vita meira en þeir. — 
Plató, sem trúði á 'brjóstvit og innsæi og leitaði að 
hætti skálda yfirmannlegrar vizku í djúpum hjarta 
síns, þótti nóg um hinn mikla lestur Aristótelesar og 
nefndi bústað hans í Aþenu „Hús lesandans“. Til 
þess að Aristótelesi fyndist sjálfum hann vera jafn- 
ingi þessara tignu menntamanna varð hann að gerast 
foringi þeirra og sigra að lokum jafnvel Plató sjálfan. 

í tuttugu ár var Aristóteles nemandi í skóla Platós. 
Tilgangur þessarar löngu skólavistar var að vita allt, 
sem vitað varð um veröldina. Og hér var að finna 
efniviðinn í þær þúsund bækur, sem eignaðar hafa 
verið Aristótelesi. 

Menn, sem Aristóteles kynntist við þessa stofnnn, 
skópu honum engu siður örlög en menntir hennar. 
Fremstur að mannvirðingu í flolcki nemenda var 
Speusippos, systursonur Platós. Speusippos var í 
hjarta sinu vantrúaður á hina „innri veröld“ frænda 
sins, þ.e.a.s. kenningar hans um ríki „frummynd- 
anna“. Hlutverk heimspekirigsins var að hans áliti 
að kanna hina ytri veröld. Náttúruskoðun og flokkun 
dýra og plantna var hans höfuðiðja. í „metafysik" 
hallaðist hann meir að „töluvisindum“ Pýþagóringa 
en kenningum Platós. Hann skrifaði að lokum tíu bæk- 
ur um náttúruvisindi og orti lofkvæði um töluna tiu. 
— Ætla má, að Aristóteles og Speusippos hafi snemma 
orðið keppinautar, og Aristóteles hóf einnig náttúru- 
skoðanir og flokkun dýra og plantna. 

Sönn vinátta tókst aftur á móti með Aristótelesi 
og Xenókratesi. Xenókrates var einnig að norðan og 
brennandi í andanum, en hálfgerð hornreka i Aka- 
demiunni. Hann var alvörugefinn og ólánlegur, en 
einlægur vinur Aþenu og fylgjandi Platós, sem mat 
hann þó litils. Annan vin eignaðist Aristóteles við 
þessa stofnun, Hermias að nafni. Hann var einnig 
frá „útjaðri siðmenningarinnar". Hermias hóf feril 
sinn sem þræll Eubulosar konungs í Assos. Sem leys- 
ingi auðgaðist hann stórum á fésýslu og keypti sér 
konungsdæmi. Hann varð einvaldskonungur í Assos 

og Atemus í Látlu-Asíu með samþykki Persakonungs. 
— Plató leit á það sem köllun sína að reyna að 
mennta þjóðhöfðingja og kenna þeim að stjórna 
ríki viturlega og virða réttlætið. Plató lét einnig 
fyrrverandi nemendur sína, sem sneru heim að námi 
loknu, stofna nýja „akademíu" í átthögum sínum og 
útbreiða þannig hugsjónir grískrar menningar. Af 
þessum sökum var Hermíasi vel tekið í akademíu 
Platós, þótt hann væri þrælaættar. 

Af stærðfræðingnum Eudoxas (frá Cyzicus) hafði 
Aristóteles náin kynni. Eudoxas var allra manna 
fróðastur um málefni Egyptalands og Litlu-Asiu, og 
er ekki ólíklegt, að þessi kynni hafi siðar meir orðið 
að einhverju leyti til að kveikja ljós skilningsins hjá 
þeim Makedóniukonungum, Filippusi og Alexander 
míkla. 

Auk Akademíu Platós var í Aþenu annar heim- 
spekiskóli, sem ísókrates veitti forstöðu. Isókrates 
fylgdi Makedóníu að málum og barðist fyrir sam- 
einingu allra Grikkja. I fyrstu virðast Aristóteles og 
ísókrates hafa verið að einhverju leyti á öndverðum 
meiði. Sagt er, að einn nemandi Isókratesar hafi 
ráðizt á heimspeki Platós, til þess að vega að Aristó- 
telesi, Samt er augljóst, að rás hinna pólitísku við- 
burða hefur tengt þessa menn sterkum böndum. 

Sterkustura böndum var þó Aristóteles bmidinn Plató 
sjálfum. Að fornu voru sagðar sögur um harðvítugar 
deilui* milla lærisveinsins og meistarans, og er Plató 
þar sagður hafa sakað Aristóteles um vanþakklasti. 
Sannleiksgilcli þessara sagna hefur verið dregið í 
efa, en enginn reykur er þó með öllu án elds. Ætla 
verður í samræmi við það, sem fyrr segir, að Aristó- 
teles hafi sakir metnaðar síns eignazt ýmsa óvildar- 
menn í Akademíunni. Má vera, að Plató hafi gramizt, 
að Napóleon bekkjarins var Þrakíumaður en ekki 
Aþeningur, t. d. systursonur hans, Speusippos. En 
Plató viðurkenndi Aristóteles sem gáfaðasta nemanda 
sinn — hvað sem öðru leið. Og Plató var Aristótelesi 
sjálf uppspretta þeklcingarinnar. Á fyrsta skeiði 
fræðimennsku sinnar fylgir hann heimspeki Platós 
nákvæmlega eins og sjá níá af brotum, sem varð- 
veitzt hafa af fyrstu ritum hans, sem hann reit nem- 
andi í akademíunni. Síðar, þegar honuni vex fiskur 
um hrygg, ræðst hann á lærisveina Platós, einkum 
Speusippos, fyrir að misskilja heimspeld Platós. Að 
Iokum, þegar hann er orðinn konungur i ríki heim- 
spekinnnar, gagnrýnir hann að vísu Plató sjálfan, en 
í allri heimspeki sinni gengur hann brautir, sem 
Plató og fyrirrennarar hans ruddu, og minnist meist- 
ara síns jafnan með djúpri virðingu. 

Þegar Plató lézt árið 347 f.Kr., brugöust vonir 

Aristótelesar um aö verða hið nýja leiðarljós aka- 
demíunnar. Uppruni hans og samband við konung 
Makedóníu varð þyngra á metunum en andlegir yfii'- 
burðir, — og Speusippos var kjörinn eftirmaður 
Platós. Jafnvel gáfa hinna vitrustu manna er ef til 
vill ævinlega aðeins ambátt tilfinninga þeirra og 
og metnaðar. Þær tilfinningar, sem bærðust með 
Aristótelesi um þessar mundir, hefur enginn fræða- 
þulur fest á blað. En vei þeirri borg, sem bregzt 
sínum beztu mönnum! Og synd Aþenu gagnvart 
heimspekingnum Aristótelesi var e. t. v. bölvun henn- 
ar og glötun. En hefnd hans fór huldar leiðir, sem 
enginn hefur þekkt til fulls og erfitt er að rekja: Um 
sömu mundír og akademían lokaðist Aristótelesi, 
bárust þau tíðindi til Aþenu, að Filippus Makedóníu- 
konungur hefði ráðizt gegn „útvörðum grískrar 
menningar", eytt hinum 32 .grisku nýlenduborgum á 
Kalsidisskaga, þar á meðal Stagíru, og selt íbúana 
i ánauð. Hið blinda afl barbaranna herjaði þar sem 
hendi var næst. En vinir Makedóniukonungs í Aþenu, 
menntamennimir ísókrates og Aristóteles, hljóta að 
hafa fundið hjá sér ríka köllun til að beizla þetta afl 
Og beina því inn á „réttar“ brautir. Isókrates hélt 
um þessar mundir þrumuræður í Aþenu um nauðsyn 
Grikkja á að sameinast, en brýndi um leið fyrir Make- 
dóniukonungi að snúa geiri sínum gegn Persum og 




herja í austurveg, í stað þess að berja á Grikkjum. 
Og Aristóteles skarst einnig í leikinn. Hann hvarf af 
skyndingu frá Aþenu til að ná tökum á örlagaþráðum 
Grikkjaveldis. Hann hélt ásamt vini sínum, Xenó- 
kratesi, til fundar við gamlan skólabróður, Hermías 
konung í Assos og Aterneus. 

Hermías, hinn þrælborni konungur, stjórnaði riki 
sínu eftir forskrift Platós og hafði um sig hirð heim- 
spekinga. Til þessarar samkundu kom einnig systur- 
sonur Aristótelesar, Kallisþenes að nafní, og kemur 
hann siðar við sögu. Aristóteles, foriugi og fræðari 
þessara heimspekinga, ræddi margt við Hermías kon- 
ung, og fór hið bezta á með þeim. Hermias gaf Aristó- 
telesi uppeldi'sdóttur sina og frænku, Pyþíu, fyrir 
konu, 1 annan stað gerði Hermías leymsamning við 
Filippus Makedóníukonung um að nota mætti, ef til 
kæmi, riki hans sem stökkpall gegn Persum. — Með 
ríkulegan heimanmurid fór Aristóteles í brúðkaups- 
ferð sína til eyjarinnar Lesbos — að sögn til að safna 
skeljum og sjávardýriun og ræða við vin sinn, Þeó- 
frastos, sem Aristóteles arfleiddi síðar að öllum bók- 
um sínum. Ekki hafði Aristóteles lengi notið hveiti- 
brauðsdaganna, þegar hraðboða frá Makedóníukon- 
ungi bar að garði. Var Aristóteles beðinn að koma 
hið bráðasta til Pella til að uppfræða Alexander! Það 

hafði lengi staðið til, að Aristóteles veitti þessum 
sveini tilsögn. jÞegar Alexander fseddist, skrifaði 
Filippus Aristótelesi bréf og tjáði honum viðburðinn. 
Sýnir bréfið ljóslega hið mikla álit, sem Makedóníu- 
konungur hafði á hinum forna leikbróður sínum, vís- 
dómi hans og ráðum. Filippus skrifar: „Vita skaltu, 
að sonur er mér borinn. Fyrir það er ég guðunum 
þakklátur. Enn þaltklátari er ég þeim þó fyrlr það, að 
hann skuli fœðast í þinni tíð. Það er von mín, að um- 
hyggja þin og vísdómur muni gera hann verðan þess 
að vera sonur minn og erfingi ríkis mins.“ 
Makedóniukonungur vírðist hafa minhzt þessarar 
gömlu beiðni um menntun sveinsins allskyndilega, er 
heimsmálin tóku að gerast honum allflókin. Hefur 
honum vafalaust fundizt hann þurfa mjög á ráðum 
hins vitra manns að halda, manns sem auk þess var 
mjög svo kunnugt um leynisamnirig hans við Her- 
mias og þekkti menn og málefni á útjöðrum Persa- 
veldis. — Aristóteles þekktist boðið og hvarf á ný 
til höfuðborgar barbaranna, Pella, 

Þær milljónir, sem Makedóníukonungur greiddi 
Aristótelesi í reiðu fé fyrir fræðslu hans, benda til, 
að Filippus hafi þótt hún nokkurs virði. Og naumast 
mundi slíkur konungur sem Filippus bera slíka virð- 
ingu fyrir heimspeldngi, sem engin ráð kynni við að- 
kallandi vandamálum. En hvað bessum tveim mönn- 

um hefur farið á miUi var jafnvel þá leyndarmál. 
Hitt er vistj að vegna hins mikla náms sins og hinnar 
löngu dvalar meðal erlendra manna hefur Aristóteles 
veriö manna fróðastur um heimsmálin. Honum var 
manna bezt kunnugt um það, að grísku nýlendurnar 
í Litlu-Asíu voru illa haldnar undir oki Persa og 
mundu fagna innrásarher Makedóníukonungs og 
horium sjáifum sem þjóðhetju. Hugsjónin um frelsi 
griskra nýlenduborga í Litlu-Asíu vai' einnig leiðar- 
ljós Hermíasar. Aristótelesi var kunnugt um, að í 
Persíu vai' að finna allt það gull, sem Grikki vanhag- 
aði svo mjög um. Aristóteles vissi einnig, að Egyptar 
mundu fagna grískri innrás í land sitt vegna hins 
persneska oks, sem svívirti jafnvel guði þeirra .Ef 
Grikkir næðu Egyptalandi undir sig, mundu þeir um 
leið ná yfirráðum yfir' heimsverzluninni, og hún 
ásamt hinu persneska gulli mundi gera Grikki ríkustu 
og voldugustu þjóð veraldar. Og grísk menning og 
heimspeki mundi berast út um alla heimsbyggðina: 
„Grikkh’ geta stjórnað heiminum, ef þeir standa 
saman," var ályktun hans. Liklegt verður að telja, 
að það sé einmitt trúin á þessa hugsjón, sem verið 
hefur meginorsök þess ofurkapps, sem Aristóteles 
lagði á samningu þeirra bóka, sem bera skyldu gríska 
heimspeki og menningu um allan heim. Sjálfur yrði 
þá Aristóteles páfí heimsmenningaririnar, og næði 

þar með hinu langþráða marki að verða arftaki Platós 
í Aþenu. 

Skömmu eftir að Aristóteles kom til Peíla, bárust 
þangað þau tíðindi, að tengdafaðir hans, Hermías, 
væri látinn. Persar höfðu komizt á snoðir um sam- 
band Hermíasar og konungs Makedóníu. Persneski 
hershöfðinginn Mentar náði honum með svikum á 
sitt vald. Persar píndu hann til sagna um fyrirætlanir 
Makedóníu, en allar pyntingar reyndust árangurs- 
lausar, og að lokum krossfestu þeir hann. Það, sem 
gaf Hermíasi þennan óvenjulega siðferðisstyrk, var 
ekki vinátta við konung Makedóníu. Síðustu orð hins 
krossfesta manns voru þessi: „Segið vinum mínum 
og félögum, að ég hafi elcki gert neitt, sem ekki er 
samboðið heimspekinni/' Hermías lét lifið fyrir þá 
hugsjón Aristótelesar, að grísk heimspeki bærist um 
heiminn í kjölfar grískra sigra. — Aristóteles orti 
um Hermías lofkvæði og lét reisa honum minnisvarða 
í hinni helgu borg, Delfí. Sá minnisvarði stendur erin 
í dag. 

í Pella tókst mikil vinátta með Filippusi konungi 
og Aristótelesi. Heimspekingurinn fékk herkonung- 
inn m. a. til að byggja fæðingarborg sina, Stagmi, 
að nýju. — ; Og áður en Aristóteles hafði dvalið full 

fimm ár við hirð barbaranna, laut allt Grikkland 
Makedóníultonungi. — Aþenu var þyrmt. Filippus 
lét reisa sérstakan skála handa Alexander syni sínum 
og bauð til hans sonum helztu fyrirmanna í Make- 
dóniu. Var Aristótelesi látin eftir mótun sveinsins, 
sem þá var þrettán vetra. En Alexander reyndist 
meistara sínum fljótt erfiður. Hann rakti ætt sína í 
móðurætt til aðalhetju Trójustríðsins, hálfguðsins 
Achillesar. Alexander var óeirinn og illa siðaður og 
dramb hans takmarkalaust. Aristóteles virðist helzt 
hafa beitt hann aðferð, sem gáfaðar konur nota 
stundum við heimska og hégómlega eiginmenn: Hann 
smeygði með lagrii hugmyndum sínum inn hjá Al- 
exander á þann hátt, að Alexander hélt, að hann 
heföi uppgötvað þær sjálfur. Þetta kom heimspek- 
ingnum í koll síðar, því að þegar Aristóteles lét gefa 
út heimspeki sína í Aþenu, skrifaði Alexander hon- 
um mitt i Asíuherför sinni skammabréf og ávitaði 
hann fyrir að birta almenningi þá heimspeki, sem 
þeir tveir í sameiningu væru höfundar að! Að reyna 
að siðmennta Alexander var vonlaust verk. Að fá 
hinn unga „Achilles“ til aö trúa, að Grikklr gætu 
sigrað heiminn, var á hínn bóginn auðvelt. En að fá 
hann til að skilja, til hvers skyldi barizt, heppnaðist 
aðeins að litlu leyti, eins og síðar kom fram. 

Þegar Alexander hafði öðru hverju í sjö ár verið 


20 



undir handleiðslu Aristótelesar, tók hann völdin i 
Makedóníu. Filippus faðir hans, sem hneigðist að 
fjölkvaeni, hafði ákveðið að taka sér nýja konu og 
skilja við Ólympiu, móður Alexanders. I brúðkaups- 
veizlunni var mikið drukkið, svo sem siður var, og 
er menng erðust allölvaðir, stóð föðurbróðir brúðar- 
innar upp frá borðum og hélt raeðu. Bar hann upp þá 
frómu ósk, að hin nýja drottning mætti ala son, sem 
hæfur yrði til að stjórna ríki. — Alexander varð það 
fyrst fyrir að kasta bikar sínum i höfuð ræðumanni, 
en réðst síðan á föður sinn, sem reyndi að miðla 
málum. Alexander hvarf úr veizlunni, ásamt móður 
sinni, tií Epírus. — Skömmu síðar við aðra diykkju- 
veizlu í höllinni var Fiiippus myrtur. Sagt var, að 
Ólympía hefði staðið fyrir samsærinu. 

Fyrsta verk Alexanders konungs hins mikla var að 
láta myrða alla ættingja sina, þá, sem tilkall gátu 
gert til krúnunnar, utan bróður sinn einn, sem var 
hálfviti. — Með því að eyða borgina Þebu og seljá 
íbúana í ánauð sannfærði hann grísku rildn um, að 
byltingar borguðu sig ekki. Hann setti Antipater — 
mildnn vin Aristótelesar — landstjóra í Makedóníu 
og Grikklandi og hélt með herjum sínum í austurveg 
til að sigra heiminn með sverði sínu. Sama ár, 334 
fyrir Krists burð, hélt Aristóteles til Aþenu eftir 

þrettán ára fjarveru til þess að sigra heiminn með 
penna sínum. 

Þegai* Aristóteles kom til Aþenu, hafði hann 
ógrynni fjár, sem hann hafði þegið af Makedóniu- 
konungum, og hudruð manna sér til aðstoðar við 
frœð'istörf sin og visindi. — Samt var Aristóteles enn 
sem fyrr útlendingur. Speusippos hafði látizt 339, 
árið sem Makedóníukonungur varð einráður yfir 
Grikklandi. Eftirmaður hans við akademíuna vai’ 
kjörinn Xenókrates, fomvinm' Aristótelesar, sá er 
dvaldist með honum við hirð Hermíasar. Xenókrates 
hafði að lokum unnið traust Aþeninga. Þeir beittu 
honum mjög fyrir sig í samningum við valdhafana i 
norðri, sem voru honum einnig vinveittir. En hin 
einarða framkoma hans við þá slcapaði honum mikl- 
ar vinsældir í Aþenu. Þegar Alexander t. d. gerði 
sendimenn á hans fund til að færa honum miklar 
fjárfúlgur akademíunni til styrktar, 'bauð Xenókrates 
sendimönnunum til máltíðar og lét. þá reyna hið 
óbrotna viðurvæii heimspekinganna. Skýrði hann 
síðan fyrir þeim, að mönnum anöans væri ekki fjár 
vant! — Hann þáði þó örlítinn hluta fjárins til þess 
að styggja ekki Alexander. Þannig var Xenókrates 
oriiim heimamaður í Aþenu, en ekki Aristóteles. 
Stjómmálamenn í Aþenu treystu ekki hinni „pan- 
hellensku" hugsjón, og Demosþenes, mesti ræðu- 

skörungur allra tima, barðist íinnulaust gegn Alex- 
ander og sá aðeins í honum böðul hins gríska frelsis 
og grískrar menningar. 

Aristóteles stofnaði sinn eigin skóla í Lykeum undir 
fjallinu Lykabettos. Nemendur hans flestir voru utan- 
bæjarmenn. Á morgnana var hann vanur að fara á 
göngu með nokkrum útvöldum nemendum og ræða 
við þá um hin erfiðari vandamál heimspeki og vis- 
inda. Af þessu dró skóli hans nafn sitt og var nefndur 
Peripatetic. Seinni hluta dags fiutti hann aftur á 
móti fyrirlestra fyrira ímenning um léttari efni. öðru 
hverju barst honum hinn tunsamdi tollur hans af 
sigrum Alexanders: Náttúrulegir hlutir og bækur frá 
hinum sigruðu löndiun. tJr öllu þessu og sinni eigin 
þekkingu vann hann og aðstoðarmenn hans merk rit 
um stærðfræði, eðlisfræði, stjöraufræði, læknis- 
fræði, grasafræði, dýrafræði, landafræði, jarðfræði, 
rökfræði, guðfræði, siðfræði, fagurfræði, sálfræði, 
og stjömuvísindi auk hinnar æðri heimspeki, sem 
var aðalstarf hans. — Að tólf árum liðrnun voru 
grísk visindi fullunnin í smiðju Aristótelesar og hin 
gríska mehnt reiðubúin til að fylgja í kjölfar grískra 
sigra. En einmitt þá beið Aristóteles sinn sárasta 
ósigur. — Alexander hinn mikli sigraði aldrei Austur- 
lönd — austrið sigraði hann. „Achilles“ hinn nýi 

23 





sigraði að visu i orustum, sem hann háði. Hann lagði 
undir sig Litlu-Asíu og losaði grískar nýlenduborgir 
undan oki Persa. Hann Iagði undir sig Persíu og gull 
hennar. Hann lagðd undír síg hluta Indlands og 
Egyptaland. Hann lét byggja borgina Alexandríu, til 
þess að Gríkkir gætu drottnað yfir heimsverzluninni, 
og Aristótelesi til nokkurrar gleði stofnaði hann í 
hinum sígruðu löndum griskar nýlendur, sem út- 
breiða skyldu griska menningu, En þrátt fyrir allt 
þetta sigraði austrið Alexander, — Egypzku prest- 
unum við Ammon-véfréttina tókst að telja honum 
trú um, að hann væri einn af guðunum, sendur til 
bjargar Egyptalarídí. Alexander voru þessi tíðindi 
mjög að skapi og spurði prestana, hvort vinur hans, 
Hephaestion, sem féll í Persíu, mætti ekki einnig 
teljást til guöanna. Prestarnir urðu seinir til svars 
og létust þurfa að íhugá málið. Persar tóku Alexand- 
er sömu tökum, — tóku hann í guðatölu og nefndu 
hann hinn mikla. — Aristótelesi bárust þau voveif- 
legu tiðindi, að Iærlingur hans sldldi ekki lengur 
yfirburði hinnar grisku menningar. Hann frétti, að 
Alexander hefði i hyggju að gera Babýlon að höfuð- 
borg hins nýja ríkís, áð hann hefði tekið sér austur- 
lenzkar kóngsdætur fyrir konur og skipað Grikkjum 
að blanda blóði við útlendinga, að hann skipaði 
Persa í valdastöður og mæti þá jafnt griskum höfð- 

ingjum, Enn verra en allt jþetta voru þau tíðindi, að 
Alexander þættist ekki lengur mennskur maður og 
krefðist þess, að jafnvel grískir kappar dýrkuðu hann 
með austurlenzku bukki og kossum. Slíka undirgefni 
höfðu hinir vestrænu menn aldrei sýnt jafnvel guðum 
síns eigin lands. 

Aristóteles tók að kenna invortis meina og varð 
skapþungur. Alexander hafði svildð hugsjón hans — 
og um leið gert hann sjálfan að svikara við Aþenu, 
hugsjón frelsisins og menningu feðranna. Frændi 
Aristótelesar, Kallisþenis, sá er sendur var með Al- 
exander til að skrá sögu hans, vissi vel, hvað heim- 
spekingnum leið. Hollusta Kallisþenesar við Aristó- 
teles virðist hafa verið úr sama málmi og hollusta 
Hermiasar. Kallisþenis virðist einn manna hafa haft 
kjark til að risa upp gegn Alexander og neita að 
dýrka hann sem guð með hinum nýju austurlenzku 
siðum. Yfir veizluborðum reis Kallisþenes upp og 
sagði Alexander á djarfmannlegan hátt, hverjum 
augum grískir menntamenn litu á framferði hans. 
Alexander varð óður eins og sært rándýr, en lét þó 
ekki myrða Kallisþenes þegar í stað. Hann skildi, 
að þetta var rödd heimspekingsins Aristótelesar, 
rödd, sem finna mundi hljómgrunn í hjörtum frjáls- 
borinna m anna. Aristóteles var mikill vinur Anti- 
paters, landstjórans. Sem betur fór hafði Alexander 

hjá sér tvo syni landstjórans, sem stytta mátti aldur, 
ef Antipater léti á sér kræla. •— Skömmu síðar vai' 
gert samsæri gegn Alexander, en það fór út lun 
þúfui'. Kallisþenes átti hér engan hlut að máli, en 
Alexander notaði að sjálfsögðu þetta gullna tæki- 
færi til að svalá hefnarþorsta sinum með þvi að láta 
pynta sagnfræðinginn með þeim píslartækjum, sem 
til voru, og hengja hann siðan. 

Eftir mörg afrek i austurvegi sneri Alexander 
herjum sinum heim á leiö, meðal annars til að efna 
fyrirheit, sem hann hafði gefið um, að jafnað skyldi 
um þá Aristóteles og Antipater. — En örlagaþræð- 
imir voru e. t. v. aldrei i hans hendi. — Á vestúrleið 
faarst honum loks í hendur hið langþráða svar egypzlcu 
prestanna við fyrirspurn hans um, hvort taka ætti 
Hephaestion, vin hans, í guðatölu. Prestarnir höfðu 
að lokum fallizt á að dýrka mætti hann sem hálfguð. 
Alexander lét sér það vel iíka. Hann hafði tekið 
malaríu í Indlandi, og vár sjúkur öðru hverju, en 
lét samt efna til mikillar veizlu Hephaestion til heið- 
urs. Eftir tveggja daga drykkju voru örlög hans 
ráðin, og tveim vikum siðar var hann liðið lík. — 
Illar tungui' sögðu, að honum hefði verið byrlað 
eitur að ráði Aristótelesar og Antipaters. Synir Anti- 

paters áttu að hafa unnið verkið. Ekkert hefur um 
þetta sannazt. 

En örlögin börðu einnig að dyrum Aristótelesar.. 
Þegar Alexander var fallinn, hóf Aþena uppreisn 
undir forystu Demosþenesar. Fyrsta fórnarlamb 
þeirrar uppreisnar var Aristóteles. Ástœðan var að 
sjálfsögðu samband hans við Makedóníu. En hin 
opinbera ákæra var „guðleysi“ eins og titt var, þegar 
taka skyldi heimspeking af Iífi. Til þess að „láta 
Aþenu ekki syndga öðru sinni gegn heimspekinni" 
eins og hann orðaði það, flúði Aristóteles sjúkur 
maður til æskustöðva sinna norðanlands og lézt 
skömmu síðar. 

Fáum znánuðum síðar biðu sömu örlög Demosþen- 
esar. Antipater braut uppreisn frjálsra Grikkja á 
bak aftur. Demosþenes flúði Aþenu og tók inn eitur 
til þess að falla ekki i hendur óvina sinna. 

Þannig yfirgáfu sviðið nær samtimis þeir þrír 
menn, sem öðrum fremur mótuðu lokaumbrot hínnar 
grisku siðmenningar: Alexander, sem Persar kölluðu 
hinn mikla og er af ýmsum talinn mestur herkonunga, 
Aristóteles, sagður af mörgum mestur heimspekinga, 
og Demosþenes, frægastur ræðuskörunga. 

Hugsjón Aristótelesar og draumur hans um sigur- 
för grískrar menningar um veröldina beið ósigur um 

sinn, — Samt átti þessi draumur eftir að rætast á 
ævintýralegan hátt og í rikari raæli en jafnvelAr- 
isóteles gat grunað. Nafn hans og fræði áttu eftir að 
sigra stórborgir heimsins og vera í hávegum höfð 
jafnt í Bagdad, Mekka og Alexandríu. — 0g þannig 
jafnvei hálfu öðru árþúsundi eftir dauða Aristóteles- 
ar höfðu rit hans náð slikri útbreiðslu og viðurkenn- 
ingu, að kristin kirkja gerði hann einn sinna æðstu 
spámanna og ítalska stórskáldið Dante gaf honum 
kenninafnið: II maestro di color che sanno, — meist- 
ari þeirra, sem vita. 


Rit Aristótélesar. 

Sagan segir, að Aristóteles hafi arfleitt Þeófrastos 
að ritum sinum, og að þau við dauða hins siðarnefnda 
(287 f.Kr.) hafi komizt í hendur Neleus nokkurs frá 
Scepsis. Neleus á að hafa selt hluta safnsins til Egypta- 
lands, en grafið frumritin í helli einum í Litlu-Asiu, 
þar sem þau urðu morkin og ormétin. Bókasafnarinn 
Apellion frá Teos er sagður hafa fundið þau 200 ár- 
um eftir dauða Aristotelesar, en siðan hermir sagan, 
að hinn rómverski hershöfðingi Suila hafi rænt þeim 
(84 f.Kr.) og fiutt til Róm. 

Andrónikos frá Rhodes, sá er gaf út hin svokölluðu 


28 



rit Aristótelesar um 60 f.Kr. eöa hálfri þriðju öld 
eftir dauða hins mikla heimspekings, telur rit Aristó- 
telesar vera um eitt þúsund að tölu. 

Stíllinn á þessum bókum er með örfáum undan- 
tekningum erfiður, þurr og tæknilegur og laus við 
glæsibrag og skáldleg tilþrif Platós. En hvernig á 
að skýra það, að Cicero og fleiri andans menn forn- 
aldar tala um „flumen orationes aureum“, hinn gullna 
mælskuflaum Aristótelesar? 

Skýringin er einföld: Ritin, sem Cicero talar um — 
hinar eiginlegu bækur Aristótelesar — hafa allar 
glatazt, nema einstáka brot, sem varðveitzt hafa í 
ritum annarra höfimda. Uppistaðan í þeim ritum, 
sem við þekkjum er hins vegar hinir vísindalegu fyrir- 
lestrar Aristótelesar við heimspekiskóla hans i Lyk- 
eum, fyrirlestrar sem aldrei voru ætlaðir til útgáfu, 
og þeir eru sagðir óþekktir þar til Andrónikos gefur 
þá út (70-50 f. Kr.). 

En fyrirlestrar Aristótelesar eru aðeins uppistaða 
ritanna. Fjölmargir samstarfsmenn og nemendur 
leggja hönd á plóginn, endurrita og umsemja, og 
sum ritanna eru jafnvel alveg þeirra verk. Þegar 
þetta er haft í huga, verður það auðskilið, hvernig 
stendui’ á tíðum endurtekningum, ólikum vinnubrögð- 
um og sjónarmiðum og beinum mótsögnum í „ritum 
Aristótelesar". Það er ekki einu sinni hægt að full- 

yrða að við þelckjum neina bók, sem Aristóteles er að 
öllu leyti höfundui’ að. Þær eru verk allfjölmenns 
skóla heimspekinga, sem vinna undir leiðsögn hins 
mikla foringja, eða eins og Felix Grayeff segir: — 
„Það sem við þekkjum, sem rit Aristótelesar eru i 
rami og veru skólabókasafnið i Peripatos" (heim- 
spekiskóla Aristótelesar). 

Or þessum ritum hafa siðan Grikkir, Gyðingar, 
Arabar og kristnir menn (Avicenna, Averroés, Mei- 
mónides, Albertus Magnus og Tómas Aquinas) unnið 
það sém nefnt er heimspekikerfi Aristótelesar, þótt 
vafasamt 'sé að þar sé að öllu Ieyti himi rétti Aristó- 
teles á ferð. 

Ritum Aristótelesar eins og við nú þekkjum þau 
má skipta i sjö flokka: 

1) Rökfrœöi, — Hér er um að ræða sex bækur, 
sem fylgjendur Aristótelesar nefndu „Organon". 
Nafnið táknar þá skoðun, að rökfræðin sé ekki vís- 
indi heldur tæki (organ) til þekkingar. 

2) Náttúncvísmdi. — Eðlisfræði eða fysik (átta 
bækur). „Stjörnufræði' 1 (fjórar bækur). — „De 
Generatione et Corruptione" — Um uppruna og enda- 
lok (tvær bækur). „Heimsmyndunarfræði" (senni- 
lega nemendaverk). „Grasafræði" (sennilega nem- 

endaverk). „Saga dýranna" (tíu bækur, sennilega 
allar nemendaverk). „Um líffæri dýra“ (fjórar bæk- 
ur). „Um framvindu dýraríkisins" (sennilega nem- 
endaverk). „Um uppruna dýra" (fimm bækur). „Um 
hreyfingar dýra“ (sennilega nemendaverk). 

3) SálarfrceSL — „Um sálina“ (átta bækur). 
„Pai’va Naturalia". Stuttar ritgerðir um minni, 
drauma o. s. frv. 

4) HeimspeJá . (Fjórtán bækur). f útgáfu Andrón- 
ikusar koma þessi' rit eftir bókunum um fysik og 
báru nafnið ta meta ta physica, — eða ritin, sem 
koma á eftir ritunum um fysik. Upp frá þessu var 
farið að nota 'orðið metafysik um heimspeki, þótt 
Aristóteles notaði það hvergi sjálfur. 

5) Siöfrœði. — „Siðfræði Nikómakos" (skrifuð 
eftir forskrift Aiistótelesar af syni hans Nikómakosi). 
„Siðfræði Eudemos". (Rit Nikómakosar umskrifað 
af stærðfræðingnum Eudemos). „Magne Moralia" 
(samsafn úr siðfræði Nikómakosar og Eudemos). 

6) Stj&mmál, (átta bækur). „Um stjói'narskrá 
Aþenu" fannst árið 1890 „á söndum Egyptalands". 
Taylor telur þetta hið eina sem varðveitzt hefur af 

bókum Aristótelesar, þ. e. a. s. þeim sem hann sjálfur 
skrifaði fyrir almenhing. 

7) Mœlsk'ulist 1 riti sinu „Fagurfræði" (Poetice) 
setur Aristóteles fram kenningu sína um skáldskap 
og listir, en aðeins noldíur hluti ritsins hefur varð- 
veitzt 


Rökfrœðin. 

Rölrfræðin er sögð mesta afrek Aristótelesar, og 
sjálfur segir hann í „Organon", að ekkert hafi verið 
ritað um rökfræði á undan honum. Því hefur ekki 
verið mólmælt, að Aristóteles sé „faðir rökfræð- 
innar“ og hafi orðið fyrstur til áð setja þessi fræði 
fram á rituðu máli, sem heilsteypt kerfi, kerfi, sem 
heldur að töluverðu leyti velli enn i dag. Hins vegar 
er þess elcki að vænta að einn einstaklingur skapi og 
fullkomni heila vísindagrein, því að þess eru ekki 
dæmi i menningarsögu neinnarþ jóðar: Það er senni- 
legt en ekki sannað, að Nyaya rökfræðin indverska 
sé öll áhrif frá Aristótelesi, en margt er iikt með 
þessum tveimur kerfum. Það er fuílvíst að heim- 
spekingarnir í Elea höfðu fundið upp ákveðnar rök- 
fræðiíegar reglur. Aðferð Sófistanna er ákveðin rök- 

fræði. Viðleitni Sókratesar til að skilgreina rétt hug- 
tök leggur grundvöll rölcfræði. Heimspekiskóli Platós 
glímdi eðli sínu samkvæmt við margvisleg rökfræði- 
leg vandamál. Aristóteles er sagður hafa stundað 
nám við þennan skóla i tuttugu ár. Rökfræðirit 
Aristótelesar eru talin skrifuð á yngri árum hans, 
þegar hann var undir mestum áhrifum frá Plató. 
Stærðfræði og vísindi þau sem kennd voru i Aka- 
demiunni voru aldrei birt almenningi, en engin f jar- 
stæða væri að ætla að þar hefði rökfræði náð veru- 
legum þroska og vitað er að sumt i rökfræði Aristó- 
telesar var kennt í Akademíunni. Loks hafa síðustu 
rannsóknir leitt í Ijós, að það sem nefnt hefur verið 
„hin hefðbundna rökfræði“ og eignuð hefur verið 
Aristótelesi, er samkurl stóiskrar og Aristóteliskrar 
rökfræði, sem steypt var saman eftir hans dag. En 
þrátt fyrir þetta ber Aristótelesi heiðurinn af fyrstu 
bók vestrænnar siðmenningar um sjálfstæða rök- 
fræði. Þessi bók er Organon. Hún er sett. saman úr 
sex bókum, en safnrit þetta hlaut ekki nafn sitt fyrr 
en á 6. öld e.Kr. 

Organon hefst á riti, sem Aristóteles nefnir Kate- 
goriur. Sú heimspeki, sem þetta rit byggist á, er að 
eðli héimsins sé þannig, að hægt sé að þekkja hann, 
og eðli mannsins sé þannig, að hann geti þekkt ver- 
öldina og mótað þessa þekkingu í skýr hugtök og 

33 

3 



orð: Ef sannleikurinn er i brjósti mannsins, þá er 
hann einnig að finna í bókum. 

Griska orðið „kategoria" merkir einfaldlega um- 
sögn. Kjarni þessa rits er að útskýra hin táu æðstu 
hugtök, — hinai’ tiu aðalumsagnir sem hægt er að 
nota um hvaða hlut sem er. Þegar einhver hlutur er 
greindur á þennan hátt, em spurðar um hann tíu 
spurningar, þeim svarað og A okkarnir skýrðir við- 
eigandi nöfnum. Ef vð beitum þessari gx’einingarað- 
ferð við Jón Jónsson, byrjum við á þvi að spyrja. 
eigandi nöfnum. Ef við beitum þessari greiningarað- 
1) Hvað er hann? Svar: Maður. Kategoria: grundvall- 
arveruleiki. 2) Hvernig er Jón Jónsson. Svarið getur 
verið vitur eða hvítur eða eitthvað annað sem lýsir 
honum. Kategoria: eiginleiki. 3) I-Ive stór (eða hár) er 
hann? Kategoria: stærð. 4) Hvernig er hann skyldur 
öðrum: Kategoria: skyldleiki eða samband. — Þetta 
telur Aristóteles hinar f jórar aðalumsagniv. Hinar eru: 
5) Hvar er hann? Kategoria: Staður. 6) Hvenær er 
hann? Kategoria: tími. 7) Hvert er (hið varanlega) 
ástaná hans? Kategoria: ástand. 8) Sama kategoria að 
öðru leyti en þvi að 7 táknar varanlegra ástand en hin 
síðari. 9) Hvað er hann að gera? Kategoria: Starf. 
10) Hvað er gert við hann? Kategoria: reynsla. 

Talið er að þessar kategoriur hafi áður verið not- 
aðar af nemendum Platós, sem hjálpargagn við að 

skilgreina hluti, en þær eru þó á engan hátt tæmandi. 

Þessum tíu umsögnum eða flokkum (Kategoríum) 
skiptir Aristóteles aftur í tvennt, grundvallarveru- 
leikann annars vegar og hina flokkana níu hins vegar. 
Grundvallarvei*uleikinn (ousia, sem þýtrt var á latínu 
með substantia, grundvöllur) skiptir hér mestu máli 
þar sem hinir flokkarnir eru aðeins eignleikar hans. 

Vafasamt er að skilja „kategoríur" Aristótelesar 
á þann veg, að hann haldi hér fram samskonar „sub- 
stratum“-kenningu og boðuð hefur verið af ýmsum 
heimspekingum siðari tima, og er í því fólgin að guð- 
dómurinn sé hinn innsti grundvöllur tilverunnar. Méð 
orðinu ousia (grundvallarveruleiki) á Aristóteles hér 
við tegundina og samband einstaklingsins við tegund 
sína. Grundvallarhugtak Ai’istótelesar greinist því í 
tvennt: 1) Tegundir, t. d. maðurinn í merkingunni 
mannkynið, og 2) einstaklinga, sem heyra tegund- 
inni til. öll fyrirbrigði lífsins byggjast á þessum 
grundvállarveruleika, en hann er aðeins að finna í 
lifandi einstaklingum. Fyrst í meðförum kristinna 
miðalda heimspekinga tekur „ousia" að merkja hinn 
álheimslega grundvöll — guð. 

De IntO'jyretatkme (Um túlkun) annað ritið í Org- 
anon, setur fram það sjónarmið, að allar staðhæf- 
ingar verði endanlega að rekja til sjálfsannaðra stað- 

reynda. Ritið hefst á málfræði og allskonar skilgrein- 
ingum orða og orðasambanda. En hér er einnig að 
finna upphaf hins hefðbundna mótsagnalögmáls rök- 
fræðinnar og hin fjögur álika hefðubundnu form 
dóma. (A: öll S eru P; E: Ekkert S er P; I: Suni S eru 
P; O: Sum S. eru ekki P.) 

Pviov Analytics og Postenor Amtytics (Hin fyrri 
og hin síðari rökfræði) eru aðal rökfræðirit Aristó- 
telesar. Hér setur hann fram höfuðkenningar sínar 
um formgilda rökleiðslu og það sem i dag er kallað 
visindaleg hugsun. 1 siðari bókinni er Aristóteles 
undir sterkum áhrifum frá kenningu Platós (í Thea- 
tetus), að þekking á staðreyndum verði ekki vísindi, 
nema logos sé með i förinni; — nema skilningurinn 
þekki einnig orsakir þeirra og afleiðingarnar. 

Rökfræði er að áliti Aristótelesar sú list að nota 
tungumál á réttan hátt. Málið getur táknað veruleika 
heimsins. Það er hægt að rekja sig áfram frá einni 
staðhæfingu til annarrar eftir ákveðnum rökfræði- 
legum lögmálum, sem eru í samræmi við eðli og 
byggingu veraldarinnar. Á sama hátt og margir 
heimspekingar siðari alda hafa álitið að gerð heims- 
ins og stærðfræði færu saman, trúði Aristóteles því 
að gerð hinnar grísku tungu og sköpun heimsins 
væru i innsta eðli sínu tvær hliðstæður. 

1 rökfræði sinni bendir Aristóteles á tvær megin 

aðferðir sem maðurinn getui' beitt í leit hans að 
sannri þekkingu. Hin fyrri er aðleiðsla (induktion), 
hin síðari afleiðsla (deduktion). í þekkingarleit sinni 
hlýtur maöurinn aHtaf að byrja á hinni fyrri. Hún er 
í því fólgin að álykta frá hinu einstaka til hins 'al- 
menna: — Þelíldng okkar hefst alltaf með skynjun, 
við sjáum og þreifum á einstökuni hlutum og stað- 
reyndum. Þessi skynjun segir Aristóteles, vekur smám 
saman þekkingu sálarinnar á hinu algilda og hinu 
almenna. Þessi algildu sannindi eru jafnt veruleiki í 
sál mannsins og hinni ytri veröld, þvi andinn og ver- 
öldin eru af einni rót Þessi sannindi eru i fyrstu 
óþroskuð i sál mannsins eins og tréð í frækominu, 
en skynjunin og aðleiðsluályktanir mannsins fá þetta 
frækorn skilningsins á hið algilda til að vaxa og ná 
fullum þroska. Fyrst þegar hinni fyrri þekkingarleið 
mannsins lýkur með skilningi á almennum grund- 
vallarlögmálum manns og heims er hann fær um að 
hef ja hina síðari. 

Þá leið nefnir Aristóteles hina vísindalegu rök- 
leiðslu. Hún er alltaf afleiðsluályktanir frá hinu al- 
menna til hins einstaka (deduktion). Til að slik 
ályktun sé gild verður niðurstaðan af forsendunum 
að vera sjálfsögð og óhjákvæmileg. Forsendumar 
þurfa einnig að vera sannaðar og þær verðui' að 
sanna með öðrum forsendum og þannig hef jast keðju- 

ályktanir sem enda í ákveðnum dómi. í hverri álykt- 
un eru tvær forsendur (hin víðtækari og hin þrengri) 
og niðurstaða eða dómur: — Allir menn eru dauð- 
Jegir (\áðtækari forsendan). Sókrates er maður 
(þrengri forsendan). Sókrates er dauðlegur (niður- 
staðan). Með keðjuályktunum hyggst Aristóteles 
koma öðrum visindagreinum yfír á stærðfræðilegan 
grundvöll En það er ekki endalaust hægt að sanna 
forsendur með nýjum forsendum. Siik rökflétta hlýt- 
ur einhvers staðar að enda. 1 hveni vísindagi'ein eru 
til viss grundvallarsannindi sem ekld þarf að sanna. 
Þau eru sjálfsönnuð og aúgljós þeirri sái sem þroskað 
hefur skilning sinn. Þessi sannindi eru upphaf keðj- 
unnar. 

í vísindalegri rökleiðslu er ekki nóg að staðhæfa 
að menn hafi reynslu fyrir hlutunum. Það er t. d_e kki 
nóg að staðhæfa, að menn hafi reynslu fyrir þvi, að 
eldur framleiði hita eða að svanir séu hvítir. Vísinda- 
leg staðhæfing er aðeins rétt, ef hægt er að sanna, 
að þao sem um er að ræða geti með engu móti verið 
öðruvisi, eða svo notuð séu orð Aristótelesar sjálfs, 
að eitthvað „geti ekki verið öðru vísi en það er.“ 
Rétt hugsun er því réttar röksemdafærslur, sem 
leiða til réttra dóma og staðhæfinga. X stuttu máli 
sagt: Meim komast að grundvallarsannindunum með 
aðleiðslu (induktion) skynjun og innsæi, og eftir 

að þau eru fundin er öll vísindaleg hugsun aðleiðslu- 
ályktanir (deduktion) sem raktar eru frá þeim. 

Topics (Rökræðui') er í Organon sett næst aftast, 
en eðlilegt er að ætla að þetta rit hafi verið skrifað 
fyrst, Hér er Aristóteles enn aðeins „dialektikos", 
kappræðumaður sem kennii’ hvemig deila á við 
menn á grundvelli þeirra eigin skoðana. Bókin mót- 
ast af þeirri rökræðnaíþrótt, sem sófistar, heimspek- 
ingar og almenningur iðkuðu daglega á torgum Aþenu. 
Galdur þessarai* iþróttar vai* raunar aöallega fólginn í 
því, að fá andstæðinginn til að játa rökfléttur, sem 
díalektíkosinn hafi áður hugsað aftur á bak frá hinni 
endanlegu niðui'stöðu til hinnar fyi’stu spumingar. 

Bókin fjallar einkum um hvernig röki*æða eigi 
margvisleg vandamál, eða það sem eftir skilgrein- 
ingu Platós nefnast skoðanir. Líklegt er að hér sé 
skráð aimenn fræðsla Akademíu Platós um hvemig 
sækja eigi og ver ja mál, sem efst voru á baugí meðal 
menntaðra Grikkja á 4. öldinni fyrir Kristsburð. 

De Sophisticis Elenchis (Röng röksemdafærsla) er 
síðasta bókin i Organon, en talin önnur af hinum 
tveimur fyrstu, sem Aristóteles sltrifaði. Hér: gerir 
Aristóteles sér glögga grein fyiir gildi fyrirrennara 
sinna í heimspelci, vísindum og mælskufræði. Aristó- 
teles segir: — „Það á við um allar uppgötvanir, að 
verk þeirra, sem fyrstir ruddu brautina, hefur þróazt 

stig af stigi vegna þeirra, sem halda verkinu áfram. 
Þó að hinar fyrstu uppgötvanir séu venjulega smáar 
eru þær samt mildu þýðingarmeiri en sú þróun sem 
upp af þeim vex ... 

Eftir að hinar fyrstu uppgötvanir eru gerðar er 
það auðveldara að bæta við og halda áfram þeirri 
stefnu sem búið er að marka. Þetta er í sannleika 
sagt það sem gerzt hefur í sambandi við hið talaða 
mál og allar aðrar listir og vísindi.“ — Aðalverk 
bókarinnar er siðan að leiðrétta rangar röksemda- 
færslur fyrirrennara hans. Að hætti nútímamanna 
skiptir Aristóteles röngum röksemdum i tvo megin 
flokka: 1) Þær röksemdir sem eru rangar vegna 
þess að þær eru málinu óviðkomandi. 2) Þær sem 
eru rangar vegna villandi notkunar á orðum. Margar 
rökvillur sem Aristóteles skilgi’einir í þessari bók er 
enn að finna í rökfræðiritum og þær ganga undir 
því nafni sem Aristóteles valdi þeim. 

Organon, hin fyr'sta rökfræði vestrænnar menn- 
ingar, er að áliti höfundar Iiennar ekki vísindi, heldur 
aðeins tæki til að afla hinnar visindalegu þekkingar. 
Rökfræði og heimspeki Aristótelesar verður fyrst i 
höndum miðalda heimspekinganna lolcað og endan- 
Iegt kerfí. 

1 hinni raunverulegu smiðju Aristótelesar er heim- 
urinn í sköpun og öll mannleg visindi á tilraunastigi. 

Flokkun vísinda. 


öll vísindi, epistémé, eru í augum Platós greinar 
á sama meiði, og þau sameinast öll i hinum æðsta vis- 
dómi, frummynd hins góða. Slík sameining vísind- 
anna og allrar þekkingar í eitt voldugt kerfi hefur 
á öllum tímum verið viðfangsefhi platónista alveg til 
Whiteheads og Russells á okkar tíð. — Aristóteles 
viðurkennir að vissir hlutii' séu að vísu sameiginlegir 
öllum visindum. Hins vegar hefur hver visindagrein 
sina sérstöku rót, sérstöku grundvallarsannindi og 
hún lýtur sérstökum lögmálum. — Vegna þessa 
skilnings tekur Aristóteles fyrstur manna að flokka 
og skilgreina hinar ýmsu greinar vísíndanna, og sú 
flokkun hans heldur enn i dag velli að töluverðu 
Ieyti, þrátt fyrir hinar stórstígu framfarir siðustu 
alda. Fylgjendui' Aristótelesar hafa að vísu verið 
honum hjálplegir við þessa flokkun með þvi að bæta 
„skapandi vísindum" inn i hans eigin flokkun, en 
nokkra réttlætingu þeirrar viðbótar má finna i rit- 
um hans. Flokkun Aristótelesar er þessi: 

1) Rölcfrœöi, skilgreind sem aðferð eða tæki til 
að afla þekkingar í öllum greinum visinda. 

2) Hug-vísindi eöa teoretisk vásindi. Þau eru hrein 
þekking og tilgangur þein'a er sá einn að vita. Til 
hugvísinda telur Aristóteles stærðfræði, eðlisfræði, 
líffræði, sálarfræði og heimspeki. 

í .ritum sínum um fysik skilgreinir hann heimspeki 
sem vísindi um hið óumbreytanlega og eiiífa þ. e. 
uppsprettu andans, guðdóminn. Þess vegna er orðið 
sem Aristóteles notar um heimspeki ýrnist frumspeki 
eða guðfræði. — Stærðfræði skilgreinir Aristóteles 
sem vísindi um óumbreytanlega hluti sem skynjaðir 
eru í breytilegum myndum. Eðlisfræði er skilgreind 
sem vísindi um hluti sem háðir eru hreyfingu og 
breytingum. Um líffræði notar hann sömu skilgrein- 
ingu um lífverur. 

3) Hagnýt vísindi. Tilgangur þeirra er ekki aðeins 
að vita heldur einnig að nota þekkingi ma til að skapa 
betra mannlíf og þjóðlíf. 1 þessum flokki telur Aristó- 
teles stjómvísindi og siðfræði. — Hjá Aristótelesi 
er siðfræðin aðeins kapítuli í stjórnvisindum því að 
fagm’t mannlíf og farsælt þjóðlif helzt alltaf í hendur 
að hans dómi. 

4) Skapandi vísindi eða fagurfræði er að nota 
þekkinguna til að skapa fegui'ð í mynd eða máli. 

Eftir því sem lengra Iíður á ævina hallast Aristó- 

teles sífellt meir að rannsóknum og tilraunum og 
afstaða hans verður vísindalegri. Þetta kemur m. a. 
fram í breyttri afstöðu hans til heimspekinnar í rit- 
um hans Zeta, Eta ogTheta. — Jafnvel þegar Aristó- 
teles neitar að viðurkenna hraða Ijóssins eða að jörð- 
in hreyfist, eða aðrar staðreyndir sem nútíminn 
þekkir, þá byggist það á þeirri afstöðu að viðurkenna 
aðeins það sem hánn sér og getur sannreynt. Þetta 
er enn afstaða visindamann og því hlýtur það einkurn 
að vera komið undir rannsóknartækjunum hvaða 
sannleika vísindin uppgötva á hverjum tíma. 


Heimspeki Aristótelesar. 

t fyrstu ritum sínum, sem sennilega eru skrifuð 
fyrir dauða Platós eða litlu síðar, er Aristóteles 
fylgispakur nemandi meistara síns. Hann skrifar þá 
t d. Sympósíum, Eudemus, sem er stæling á Fædon, 
Gryllos, sem er stæling á Gorgias, samræðubók um 
réttlætið i anda „Rikisins“, Protreptikos og siðari 
rökfræðina (Posterior Analytics). Hann þræðir í 
þessum bókum allnákvæmlega þspr röksemdir, sem 
Plató færir fyrir ódauðleika sálarinnar og berst eins 
og Sókrates og Plató gegn þeirri kenningu, að andi 

mannsins sé aðeins ómur af strengjum iíffæranna: 
Sálin er algerlega sjálfstæður veruleiki og óháð líkam- 
anitm. Á sama hátt heldur Aristóteles fram í þessum 
fyrstu ritum sinum kenningum Platós um veröld full- 
lcomnleikans, heim frummyndanna utan og ofan við 
hina takmörkuðu og ófullkomnu veröld skynfæranna. 
Aristóteles hikar þar heldur ekld við að boða kerni- 
ingu Platós um fortilveru sálarinnar og dulvitað 
minni hennar um hinn sanna veruleika sem hún leit 
í æði’i heimum, áður en hún fæddist til þessa heims: 
Hin útlæga sál mannsins öðlast aðeins lausn með þvi 
að íhuga hið ósýnilega og eilifa. 

Hugsandi manni er eðlilegt að sldpta um skoðun 
og Aristóteles snerist að vissu leyti gegn þesail heim- 
speki siðar. Hann leitar þó alls staðar hins eilífa og 
algilda, þvi að án þess er erfitt að finna sannindum 
grundvöll. Þess vegna hafnar Aristóteles elcki kenn- 
ingum Platós um veröld andans, að riki frummynd- 
anna sé irinn raunverulegi heimur, eilifur og óhagg- 
anlegur. Hins vegar mótmælir hann því, að frum- 
myndirnar séu sjálfstæður veruleiki óháður efriinu 
og þeim einstaklingum, sem þær birtast í. Ef svb 
væri, gæfu þær ekki að dómi Aristótelesar neina 
skýringu á orsök og eðli veraldarinnar. — í fyrsta 
lagi geta eínisvana frummyndir ekki skýrt tilveru 
efnisheimsins. í öðru iagi geta frummyndirnar, sem 

eru i eöli sínu óhagganlegar og eilífar, ekki skýrt 
hreyfingu og hverfuheika veraldarinnar. í þriðja Jagi 
eru frummyndirnar, þegar öllu er á botninn hvolft, 
aðeins eftirmynd en ekki frummynd hins jarðneska 
veruleika. Og í fjórða lagi gera þær lífsgátuna aðeins 
flóknari með þvi að skapa „austur af sól og suðiu* af 
mána“ veröld hliðstæða efnisheiminum, án þess þó 
að skýra á nokkurn hátt hvernig hægt er að skilja 
kjarna lilutanna, sál þeirra, frá hlutunum sjálfum. 

Kenning efnishyggjumanna um að veröldin væri 
aðeins hringiða atóma, sem hreyfðust í blindni án 
marks og tiigangs, var Aristótelesi þó fjarri skapi. 
Efni, sem ekki hrærist fyrir lcraft andans að ákveðnu 
marki.getur ekld verið til að hans dómi. Hins vegar 
geta frummyndir ekki verið til án efnis, þvi að þær 
eru hvergi til nema í efninu. Þær eru kjarninn, sem 
gefur þvi líf og lögun. 

„Form“ (Eidos) í heimspeki Aristótelesar er raun- 
ar sama orðið og frummyndir í heimspeki Platós, en 
merking þess að nokkru en ekki öllu Ieyti önnur. 
Form Aristótelesar er ævinlega óaðsldljanlegt frá 
efni hlutanna, frummyndir Platós hins vegar óháðar 
hlutunum og greindar frá þeim. í öðru lagi er grund- 
vallarveruleilci Platós alheimslegur grundvöllur þar 
sem allt sameinast endanlega í frummynd hins góða 
og allt er frá henni komið. Grundvöllur Aristótelesar 

(fyrsta kategorian) er margskiptur þar sem hann er 
aðeins að finna i einstaklingum. Hins vegar eru form 
Aristótelesar í innsta eðli sínu andlegur veruleiki 
eins og frummyndn'nar. 

Þau eru einníg eins og frummyndirnar eilif og 
óumbreytanleg. Og loks eins og þær eru form Aristó- 
telesar stighækkandi frá hinu lægsta til hins æðsta. 
Lægst alls væri að sjálfsögðu formlaust efni, en það 
er aðeins til sem hugmynd segir Aristóteles. Efni 
(hylé) hefur í veruleikanum alltaf eitthvert form 
(Eidos). Hin stighækkandi form eru form hluta, 
jurta, dýra og manna. Ofar þeim er hið eina í tilver- 
unni sem er hreint form án efnis, — guð. Aristóteles 
notar þessa heimspeki sína um fleira en lögun hluta 
og lífvera. Hánn talar einnig t. d. um barn sem „efni“ 
og hinn fullþroska mann sem form. Ungmennið Ar- 
istóteles í Akademíu Platós væri t. d. „efni" en Aristó- 
teles hinn fullþroska heimspekingur „form“. 

Efni og form eru eilíf og ósköpuð. Efnið sem hlut- 
irnir eru gerðir úr eyðist ekki þrátt fyrir allar breyt- 
ingar sem á því verða og það líður ekki undir lok 
þótt það endurskapist sífellt í breyttum myndum. 
Breytingarnar eru ekki á efninu sjálfu heldur leitar 
það aðeins nýrra forma. Og formin breytast ekki 
heldur i sjálfu sér. Þegar sagt er að hlutur breyti 
formi þýðir það ekki að formið sjálft breytist eða 

verði eitthvað annað. Form breytist ekki í annað 
form. Það er efnið sem hefur aðeins leitað nýs forms. 
En þótt hvorki efni né form breytist, skapist eða tor- 
tímist eru þau samt hinar tvær eilífu orsakir sem 
öllum breytingum valda, vöxt og hnignun, eyðingu og 
sköpun, fæðingu og dauða. Formið segir Aristóteles 
fær efnið til að hreyfast og stefna að ákveðnu marki, 
hyggja upp ákveðna mynd í samræmi við dulda eig- 
inleika eða möguleika formsins. Efnið berst ekki 
gegn forihinu (eins og hjá Plató) heldur leitar að 
því eins og kona leitar að manni (Fysik 1. Bólc). Og 
hið fullþróaða efni sem náð hefur lokatakmarki sinu 
verður eitt með fonninu, þar verður efnið hið sama 
og form þess. 

MÖguleiJci 09 vendeihi. Eins og áður er sagt stefnir 
allt „efni“ aö því ákveð'na marki að verða eitt með 
„formi“ sínu. 'I'il að útsliýra þessa þróun efhisins 
setur Aristóteles fram tvö ný hugtök sem nátengd 
eru liinum fyrrnefndu hugtökum efni og formi. Þessi 
nýju hugtök eru möguleiki og veruleild. — „Mögu- 
leiki“ merkir allan hinn dulda vaxtarmátt hvers hlut- 
ar, ailt sem hann er ekki en getur eða gæti orðið. 
„Veruleiki“ þýðir hins vegar það ástand sem hlutur- 
inn er i þegar hann er fullskapaður. Egg t d. er 
þannig kallað möguleiki fugls og fuglinn veruleiki 


47 



eggsins. Steinn t. d. er möguleild höggmyndar og 
höggmyndin veruleiki steinsins. Þannig er efnið 
möguleild, formið veruleiki. En þar sem allt raun- 
verulegt efni hefur eitthvert form hljóta þetta að 
verða afstæð hugtök eftir því við hvað er miðað. 
Tré er t. d. möguleiki miðað við borð eða stól, en 
veruleiki miðað við fræ þess. Efnið er þannig vísir 
til hins mögulega forms og formið er veruleiki efnis- 
ins. Þessa þrótm frá efni til fonns útskýrir Aristó- 
teles betur með kenningu sinni um hinar f jórar or- 
sakir hlutanna. 

Fját'ar oi'sákir. Aristóteles talar um f jórar orsakir 
fyiir allri sköpun eða breytingu. Til þess að mynd- 
höggvari geti t. d. gert likneski, verður að vera til 
efniviður til að smíða úr, tré, mármari, eir eða grjót. 
Það kallar Aristóteles hina efnislegu orsök. Til þess 
að efnið taki á sig ákveðið form, þarf slikt form að 
vera til. Myndhöggvarinn sér þetta form í huga sér 
og þær breytingar, sem efnið á að taka. Þetta kallar 
Aristóteles hina andlegu eða formlegu orsök. Hún 
er hugmynd myndasmiðsins um listaverkið. En efni- 
viður og hugmynd nægja ekki. Það þarf að vinna 
verkið. „Mundin, sem hvílir á meitli og skapti“, er 
því hin þriðja orsök að sköpun listaverksins. Þá 
orsök kennir Aristóteles við hreyfingu eða fram- 

kvæmd, Listamaðurinn heggui’ ekká steininn af handa- 
hófi. Hann vinnur i samræmi við þann tilgang, sem 
hann hefur með verki sínu. Hin f jórða oi'sök er þvi 
tilgangurinn, sem veldur hreyfingunni og beinir henni 
að ákveðnu takmarki; leiðir fram þá mynd, sem 
býr í steininum, þann gróður, sem felst i fræinu, 
þau öfl, sem blunda í vitund óvitáns: Efni, andi, orka 
og tilgangur eru þvi hinar fjórar orsaldr veraldar- 
innar og aiirar sköpunar. Þegai’ Aristóteles hefur 
greint sundur orsakir veraldarinnar, finnur hann hjá 
sér heimspekilega þörf til að sameina þær að nýju 
og leita hinnar einu orsakar. Lítum aftur á lista- 
mannínn við vinnu sína: — Er hugmynd hans um 
guðinn Hermes t d. og sá tilgangur hans að gera af 
honum líkneski ekki í raun og veru eitt og hið sama? 
Og þar sem þetta tvennt stjórnar hönd hans má 
segja að hinar þrjár orsakir, hugmynd, orka og til- 
gangur sé eitt: andinn. Þannig eru orsakir veraldar- 
innar aðeins orðnar tvær, andi og efni. Andinn (form- 
ið) setur efnið á hreyfingu með nálægð sinni og 
stjórnar því. Það tekur á sig lögun, hugmynda hans 
iikt og svai'f sem segull dregur að sér. Þannig er 
andinn í vissum skiningi ahtaf i efninu og efnið ekki 
til án anda. 

Ghi'ðfrœði Aristótelesar, 

Guð Platós er i raun og veru skapari, því að allar 
fnunmyndirnar sameinast í honum (hinu góða). Og 
guð Platós er forsjón sem vakir yfir veröldinni og 
stjórnar henni. 1 heimspeki Ai'istótelesar er efnið 
eilíft og hefui’ þvi aldrei verið skapað. („Efni“ Platós 
er að visu eilift en það rrierkir allt annað, eða nánast 
tóm eða rúm. Það sem Aristóteles nefnir efni, hylé, 
er samsett úr frumefninu pg slíkt efni er í heims- 
speki Platós sköpun frummyndanna.) Og form Ar- 
istótelesar eru einnig eilíf eins og efnið og hafa þvi 
aldrei verið sköpuð. Af þessu leiðir að guð Aristótel- 
esar er eldd skapari veraldarinnar. Hann er elcki 
heldur forsjón hennar. Guð Aristótelesai' horfir að- 
eins inn í sína eigin leyndardóma, þekking hans er 
sjálfsþekking, viðfangsefni hugsana hans er aðeins 
hans eigin veruleiki. Hann kemur ekki til jarðar- 
innar, jörðin verður að koma til hans. Hann er al- 
gjörlega óháður og greindur frá efninu og jarðneskri 
náttúru. Og samt segir Aiistóteles er hann frumorsök 
allra hluta, tilvera hans hefur áhrif á alla hluti og 
allt er innblásið af anda hans. Tilveru guös reynir 
Aristóteles að sanna rökfræðilega með hinni svo- 

kölluðu „kosmólogisku“ röksemd: Allt i tilverunni er 
á hreyfingu. Þessi hreyfing getur ekki átt sér neitt 
upphaf í tíma og hún getur heldur ekki hætt. Hún 
er því eilíf. Þessi eilífa og látlausa hreyfing verður 
ekki skýrð á annan veg en að til sé jaifneilíf orsök, 
eitthvert afl sem aUtaf er virkt og viðheldur hreyf- 
ingunni. Þessi orsök hreyfingarinnar hlýtur sjálf að 
standa kyrr og vera óhagganlegur grundvöllur, — 
þvi að ef hún hreyfðist þyrfti eitthvað annað að 
valda hreyfingu hennar og við værum jafnnær um 
orsök hreyfingarinnar. Þessi orsök er guð Aristó- 
telesar, hinn eilífi friður sem veldur þó öllu umróti 
veraldarinnar. Guð hreyfir veröldina ekki með orku 
sinni, ef svo væri gæti hann hvorki verið algjörlega 
kyrrstæður né hreint form laus við allt efni. Og ef 
hann væri ekki kyrrstæður segir Aristóteles myndi 
hann breytast, en allar breytingar gætu aðeins orðið 
til hins verra þar sem guð er hin æðsta fullkomnun. 
En á hvem hátt getur þá hinn kyrrstæði guðdómur 
vaidið hreyfingunni? Til að svara þessu bregður 
Aristóteles upp líkingu af fagurri mynd sem vekur 
þrá manna og knýr þá til athafna. Fagiir og góðir 
hlutir vekja t. d. þrár manna og langanir og setja 
þá á hreyfingu, þótt það sem þrána vekur standi 
kyrrt. „Form“ setur efni sitt á hreyfingu af sömu 
orsökum, — og guð er hið æðsta form veraldarinnar 

og veröldin „efm“ þess. Og hér er komið að innsta 
kjarna í „metafysik" Aristótelesar, sem hann sjálfur 
nefndi guðfrœði: — Guð hreyfir tilv&'una einmitt 
með því aS vera hin œöstu gœði hennar sem aUt 
þráir og allt stef mr til 

Þegar komið er að þessum kjarnaverður ekki 
annað séð en bilið milli Platós og Aristótelesar sé 
að miklu Ieyti brúað. Aristóteles byrjar „teológíu“ 
sína á árás á frummyndakenningu Platós vegna þess 
að frummyndimar séu hrein form algerlega aðskilin 
frá efninu og náttúrunni, en hann endar hana á kenn- 
ingu um guðdóm sem er hreint fonn og algjörlega 
aðskildur frá efni og náttúru. Og Aristóteles kennir, 
að einmitt þessi guðdómur snúi hjólum allrar tilveru 
og sé frumorsök þess að efnið tekur á sig mynd síns 
forms. TJm hitt má endalaust deila hvort Aristóteles 
hafi einhvemtíma ævinnar algjörlega hæít að vera 
Platonisti. En þeir heimspekingar sem reynt hafa að 
skapa hinn algjörlega „vísindalega“ og jarðneska 
Aristótéles neyðast til að dæma mikinn méirihluta 
rita hans úr leik. Það er athyglisvert, að i gagnrýni 
sinni (í Metafysik) á frummyndir Platós vegur Ar- 
istóteles að Seusippos fremur en Plató. Hann deilir 
síður á þær kenningar sem er að finna i itum Platós, 
heldur talar Aristtóeles þar um frummyndimar sem 
„tölur“. „Tölur“ Pyþagórasar eru upphaf frum- 

myndakenningarinnar og Aristótelesi hefur verið 
manna bezt kunnugt um, áð Seusippos dóttursonur 
Platós sá er „rændi“ hann foringjatign við Akadem- 
íuna tók á ný upp töluvisindi Pyþágórasar og mat þau 
meii’ en hina endanlegu frummyndakenningu sem 
lesa má um í ritum Platós. Gagnrýni Aristótelesar 
er þvi vafalaust aðallega ætluð Seusippos og hinum 
nýju mönnum, sem móta stefnu Akademiunnar eftir 
dauða Platós. 

„Metafysik" — eða „teológia" Aristótelesar er enn 
eitt af öndvegisverkum heimspekinnar. Hún gefur 
sjálf tilefni til að vera túlkuð á margvíslegan hátt, 
en einmitt það hefur gert hana að vettvangi heim- 
spekideilna, sem enn er ólokið. 


Heimsmynd Aristótelesar . 

Vísindi hreyfingarinnar eru hinn rauði þráður i 
„Fysik“ Aristótelesar. Þar ræðir hann um náttúr- 
una, um himnana og um hið guðlega. — Náttúran 
er skilgreind sem lifverur og hlutir sem háðir eru 
hreyfingu, sem er i þeim sjálfum. En hreyfing merkir 
hjá Aristótelesi allar breytingar. „Himnarnir" hreyf- 
ast hins vegar aðeins vegna utanaðkomandi áhrifa. 

Hið guðlega hreyfist ekki. Eœði himnamir og hið 
guðlega eru þvi utan náttúrunnar. í þessum ritum 
beinir Aristóteles einkum gagnrýni sinni að átóm- 
kenningu Demókritosar og kenningu hans um í’úmið, 
Hugtökin rúm og tími eru náskyld hreyfingu og þvi 
tvö meginvandamál í eðlisfi’æði Aristótelesar . 

Rúm. — Demókritosí skjátlast, segir Aristóteles, 
þegar hann heldur þvi frain að hlutir séu aðskildir 
af tómarúmi, — og Plató hefur rangt fyrir sér þegar 
hann heldur því fram í Timæus að rúmið sé efni. Og 
rúmið er heldur ekki form eða lögun hlutanna. Ar- 
istóteles neitar að til séu atóm eða tómarúm í efninu 
eða utan þess. Rúmið er ekki efni, þvi. skilja má efni 
hlutar frá stað hans. Og það er ekki lögun hlutar, 
því að hlutur takmarkast ekki af lögun sinni. Hin 
sérkennilega skilgreining Aristótelesar á rúmi eða 
stað hlutar er greinilega gerð til að hnekkja kenn- 
ingu Demókritosar um tómarúmið: Rúm hlutar, segir 
Aristóteles, „takmarkast af innsta borði þess sem 
inniheldur hlutinn." Þótt undarlegt sé þá miðar Ar- 
istóteles þetta orðalag við vatn i fötu. Takmörk hlut- 
arins (vatnsins) er innsta borð fötunnar sem inni- 
heldur vatnið, og þessi takmörk kallar Aristóteles 
rúm eða stað. Staður eða rúm fljóts er þá árfarveg- 
urinn vegna þess að fljótið takmarkast af honum. 

Aristóteles segir: — „Ef hlutur hefur utan um sig 
eitthvaö sem umlykur hann þá er það staöur hans, 
ef ekkert takmarkar hann þá hefur hann engan 
stað' (er ekki í rúmi). Þess vegna er aiheimurinn 
hvergi. Því að hlutur, sem er einhversstaðar, er fyrst 
og fremst afmarkaður hlutur sem þýðir aö eitthvað 
annað sé í kringum hann sem takmarkar hann. En 
það er ekkert utanum alheiminn, því greinilegt er að 
himnarnir eru a]Jt.“ ... Jörðin takmarkast af vatni, 
vatnið af lofti, loftið af Ijósvaka og ljósvakinn af 
himnunum, en þeir ekltí af neinu. Alheimuiinn í 
heild og guð eru því ekld í rúmi. Þetta er í samrasmi 
við þá kenningu Aristótelesar að rúm sé aðeins þar 
sem er hreyfing eða breyting. 

Það sem ekki er takmarkað af einhverju öðru er 
ekki í rúmi. „Himinn fastastjarnanna" takmarkast 
ekki heldur af neinu. Hann er innbyrðis algjörlega 
óhagganlegur: „Enginn hefur séð neina breytingu á 
hinum yzta himni eða neinu, sem honum heyrir til,“ 
(De Caelo). Hann getur því heldur ekki veriö í 
rúmi eftir sldlgreiningu Aristótelesar. — í raun og 
veru er Aristóteles með öllu þessu aðeins að klæða 
hinn andlega himinn Platós í jarðneskan eða efnis- 
legan búning — og gerir það þó ekki nema að hálfu 
leyti, þ.e.a.s. gerir hann aðeins sýnilegan. 

FernsJconar breytingar, — Eins og fyrr segir táknar 
hreyfing á máli Aristótelesar allar þær breytingar, 
sem hlutirnir geta tekið. Hreyfing er aðallega með 
fernu móti: 1) Hlutur skapast (genisis) og hlutur 
tortimist (phþora), grundvallarbreyting. 2) Hlutur 
vex við það að þenjast út (auxesis) og hlutur minnk- 
ar við að dragast saman, (phtisis) stærðarbreyting. 
3) Einn hlutur breytist í annan (alloisis), eðlisbreyt- 
ing. 4) Hlutur fæiist úr stað á annan (phora), stað- 
breyting. — Aðeins hin fyrsta er breyting á grund- 
velli (ousia), í hinum breytir hún aðeins um ástand. 

Demókritos áleit að ekki væri hægt að útskýra 
hreyfingu efnisins, nema gera ráð fyrir tómarúmi 
til að hreyfast í. Þessu neitar Aristóteles og segir 
að hreyfing hlutar byggist á samdrætti eða útþenslu 
þess sem takmarkar hann. Tómarúm er ekki til því 
það verður alltaf eitthvað að snerta hlutinn til þess 
að hreyfa hann. Hann skoðar efni fyrst og fremst 
sem hreyfingu og orku (entelechy). 

Tíminn. — Timinn er annað en hreyfing og þó er 
hann óaðskiljanlegur frá hreyfingu eða breytingum 
hlutanna. Hann er einskonar „talnaröð“ af breyting- 
um á undan og á eftir núinu. Það að við tölum um 
mismunandi hraða sýnir að timinn er annað en 
hreyfing, en timi er ekki til þar sem engih hreyfing 

er. Og tími er ekki heldur til þar sem enginn er til 
að skynja hann. 

Heimur Ai'istótélesar. — Ekkert í „fysik“ Aristó- 
telesar hefur sætt jafn hörðum árásum og þessi hluti 
heimspeki hans. Þessar kenningar eru jafnframt þær 
sem mestan svip settu á heimsmynd miðaldanna, þær 
drottnuðu raunar alveg yfir hugum lærðra manna í 
Evrópu frá þrettándu öld og alveg fram á þá sautj- 
ándu. Hin takmarkaða veröld Aristótelesar er í stuttu 
máli þannig: Jörðin stendur kyrr í miðju alheimsins, 
og hún er umflotin sæ. Fyrii' ofan hana er fyrst and- 
rúmsloftið, þá Ijósvakinn og í honum a’ svið sólar, 
tungls og þeirra reildstjarna sem Aristóteles þekkti. 
Yzt er svið fastastjarnanna. Fyrst Aristóteles hefur 
úrskurðað að jörðin standi kyrr í miðju alheimsins, 
verður hann að útskýra skiptingu dags og nætur 
með því, að Iáta svið reikistjarnaima og fastastjarn- 
anna snúast um jörðina, 

Vafasamt er að líta á rit Aristótelesar um himnana 
sem tilraun til að rita visindalega stjömufræði. 
Grískir stjömufræðingar fyrir daga Aristótelesar svo 
og Plató og Iærisveinar hans voru komnir á sama 
spor og Kópernikus og héldu því fram að jörðin sner- 
ist og þeir neituðu að líta á hana sem miðju alheims- 
ins. En það er allt annað sem vakir fyrh* Aristótelesi. 


57 



Eins og fyrr segir er Aristóteles hér að reyna að 
gera hinn andlega himin Platós að sýnilegum veru- 
Ieika, en Aristóteles gerir hann ekki náttúrulegan 
eða efnislegan að öðru Ieyti. Á „himnum" Aristótel- 
esar er eins og i ríki andans hjá Plató allt eilíft, 
óhagganlegt og fullkomið og þessir himnar eru fullir 
af ódauðlegum andaverum. Stjörnurnar eru þar ekki 
neinir efnishnettir heldur lifandi guðir. Og þær eru 
ekki gerðar úr neinu af hinum „f jórum efnum jarð- 
ar.“ Þær eru úr „fimmta efninú' sem Aristóteles 
kallar hið himneska efni og segir að öll hin himnesku 
svið séu gerð úr. 

Af þessum augljósu ástæðum eru allar kenningar 
Aristótelesar um „himnana" óvísindalegar. En kenn- 
ingar hans um að efni sé fyrst og fremst hreyfing 
og orka, hefur fundið nýjan hljómgrunn hjá vísind- 
um 20. aldar. 


Líffrœðl 

1 „De Partibus Animalum" (Um líffæri dýra) seg- 
ir Aristóteles.* „I veröldinni eru tvenns konar verur. 
Þær sem eru óbornar og lifa um allar aldir, og þær 
sem háðai’ eru fæðingu og dauða. Hinar fyrmefndu 

eru mikilvægastar og guðlegar, en þær er erfiðara 
en þekkja. ... En við getum fengið meiri og betri 
vitneskju um þá hluti, sem nær okkur eru, og með 
því bætt okkur upp þá heimspeki, sem f jallar um 
hið guðlega. ... 1 öllum lífverum er eitthvað af hinu 
dásamlega. Sú saga er sögð um Herakleitos, að eitt 
sinn hafi gestir er til hans komu séð hann vera að 
oma sér í eldhúsinu og hikað við að ganga inn. En 
hann bað þá inn ganga með þessum orðum: „Það 
eru iíka guðir í eldliúsinu.“ 

Áhugi Aristótelesar er hvergi meiii en í sambandi 
við náttúruvisindi. Hann skrifar með nemendum 
sínum í Lykeum hið fyrsta rit um þessi fræði sem 
eitthvað kveður að „Sögur dýi’a“. Þetta er lengsta 
ritverk Lykeum skólans, en alls eru bækur Aristó- 
telesar um þessi efni fullur þriðjungur af öllu rit- 
safni lians. Gildi þessara rita fyiii’ náttúruvísindin 
má bezt sjá af bréfi sem Darwin skrifar eftir lestur 
„De Partibus Animalum": „Af tilvitnunum sem ég 
hafði séð hafði ég gert mér háar hugmyndir um 
gæði Ai'istótelesar, en ég hafði þó litla hugmynd um 
hvilikur snillingur maðurinn var, Linnaeus og Cuvier 
hafa verið hinir tveir guðir minir, hvor á sinn hátt, 
en urðu aðeins skólapiltar í samanburði við Aristó- 
teles gamla.“ 

„Guðir eru líka í eldhúsinu“ hefur Aristóteles eftir 

„hinum myrka“ heimspekingi Herakleitosi og það 
sem öðru fremur einkennir náttúruvísindi Aristótel- 
esar er só skoðun, að það sé andimi (sál llfveranna) 
og tilgangur hans sem skapi hverri skepnu það gervi 
sem henni hentar. 

#11 líffæri eru tæki og tækin eru afleíðing en ekki 
orsök þess þroska, sem Jífverur hafa náð. Maöurinn 
hefur t. d. hendur, segir Aristóteles, vegna þess að 
hann er kóróna sköpunarverksins, en hann er ekki 
kóróna sköpunarverksins vegna þess að hann hefur 
hendur (eins og Anaxagóras sagði). Líf er alls staðar 
í náttúrunni og þar sem líf er þai' er einnig sáli. 
Líkami og sál eru óaðskiljanleg í hverri lifveru en 
sálin skapar alla þróun hennar, eins og listamaður 
skapar mynd. Tilgangur listamannsins þegar hann 
vinnur að iistaverki er fyllilega meðvitaður, svo 
framarlega sem hann veit hvað hann ætlar að gera. 
Tilgangur lifverunnar er henni ekki meðvitaður. 
Hann er ekká hugmynd heldur sjálft gi’undvallareðli 
hennar. Það er sál hennar sem er í hverjum frjóanga 
til nýs lífs og verður smám saman hið fullþroskaða 
gervi. Hver sál hefur sinn sérstaka líkama og sér- 
stöku tæki í samræmi við þroska sinn. Mannssál getur 
ekki fengið likama dýrs og dýrssál getur ekld klæðzt 
mennku gervi. 

Aristóteles sldptii* dýraríkinu í tvo megin flokka. 

Þau sem hafa blóð (spendýr, fuglar, fiskar) og lægri 
dýr (skordýr, krabbádýr, skeídýr og lindýr). Þau 
dýr, sem eðla sig, kaílar Aristóteles „fullkomin“. 
Náttúrufræðingamir í Lýkeum trúðu því sem sé að 
ýms dýi' ,,k\ , ilcnuðu“ og ættu aðeins efnið að móður 
pg ljósið að föður. Slikar villur eru algengar í nátt- 
úruvisinduin Aristótelesar. Hann hafnar t. d. þeirri 
kenningu lælcnisins Alkameons frá ICrótóna (ura 500 
f.Kr.), Hippókratesar og Platós að heilinn væri mið- 
stöð taugakerfisins, Aristóteles heldur sig við hina 
gömlu hugmynd að hún sé hjartað. 

Konan, segir Aristóteles, leggui' til allt efnið i nýj- 
an einstakling, en alla eiginleika sina fær hann frá 
manninum. 

Aristóteles kennir loks að hver tegund hafi frá 
upphafi vega verið til, að hún breytist ekki og verði 
aldrei útdauð. 


Sálfrœði. 

Sál í heimspeki Aristótelesar merkir næstum hið 
sama og orðið líf á okkar tíð: Alla lífsmöguleika, sem 
vaxa til fulls þroska í jurt, dýri eða manni, nefnír 
hann einu nafni sál. Sálin er sá grundvöllur sem 

stjórnar vexti lifverunnar og orsakar þess vegna allar 
hreyfingai’ og breytingar hennar. Sál mannsins skil- 
ur hann frá öllu öðru í náttúrunni og gerir hann að 
kórónu sköpunarverksins. Maðurinn á það þó sam- 
eiginlegt jurtinni að taka til sin næringu og timgast. 
Þessar hraeringar jurtanna eru „til þess að þaer geti, 
að svo miklu leyti sem eðli þeirra leyfir, öðlast hlut- 
deild i hinu eilifa og guðlega. Allt stefnir að þvi tak- 
markí og til að ná þvi gerir hver lifvera allt sem eðli 
hennar megnar/' 

Það sem maðurinn á auk þessa sameiginlegt dýrmn 
er skynjun, þrár og langanir og haefileikann til að 
geta Iireyft sig og þannig fengið þessum þrám full- 
naegt. Skynjun, segir Aristóteles, er sú. starfsemi 
skynfæranna að flytja mynd hlutanna inn i vitund- 
ina. En skynjun er annað en hugsun og þekking. 
„Skynjun er alltaf einstakir hlutir, en þekking er hið 
almenna eða algildi, og þessi algildi eru á vissan hátt 
í sálinni sjálfri," 

„Brjóstvitið“ í hjarta mannsins er miðstöð skiln- 
ingarvitanna. Sálin er þannig skynjun, minni, hugsun 
og vilji. Allt þetta hlýtur að deyja með likamanum, 
þvi það takmarkast af skilningarvitunum. En þessi 
skilvitlega dauðlega sál (pathetikos nous) er aðeins 
hluti mannssálarinnar. Æðsti hluti hennar, hin yfir- 
skilvitlega sál mannsins (poietikos nous) er eilif. Það 

er hún sem upplýsir vitunci mannsins og er orsÖk þess 
að hann hugsar og veit, en einmitt það aðskilur hatm 
frá jurtum og dýrum. 

Hin yfirskilvitlega sál (poietiicos nous) er neisti 
guðdómsins, og þvi alheimslegir vitsmunir. Hún stend- 
ur ofar skynsemi mannsins og eilifð hennai' þarf því 
ekki nauðsynlega að þýða eilifð einstaldingsins: 
Annað hvort deyr maðurinn með hinni lægri skilvit- 
legu sál eða hann vex upp úr heimi til seðri vitundar. 
— Og hér er komið að einum umdeildasta þættinum 
í kenningavef Aristótelesar. Deilan um það hvort 
Aristóteles kenni að maðurinn sé sem einstaklingur 
dauðiegur eða eilífur hófst þegai' á fyrstu tíð meðal 
lærisveina hans og er ólokið enn. Aðalástæðan er sú 
að í helzta riti hans um sálina (De Anima) f jallar 
Aristótelees ekki um framhaldslifið og ræðir aðeins 
stuttlega um poietikos nous. En Aristóteles hafði 
áður tekið þetta efni til meðferðar. Bók hans Audemus 
hefur að vísu glatazt að miklu leyti, en þau átta blöð 
sem varðveitzt hafa nægja til að sýna, að þar boðar 
Aristóteles kenningar um ódauðleika mannssálarinn- 
ar og setur þar fram sömu sannanir og Plató. Þó að 
þetta rit sé talið eitt af f yrstu verkum Aristótelesar, ber 
það þó með sér, að þegar það er ritað hefur höfundur 
þess verið búinn að móta rökfræði sina, því að sann- 
anirnar eru settar fram eftir reglum hennar. 

Eins og fyrr segir er í fimmta kafla í þriöju bók 
De Anima vikið stuttlega að hinum æðsta hluta sál- 
arinnar, sem síðar var nefndur poietikos nous, — 
hinn skapandi skilningur, — þótt það orð sé að vísu 
hvergi notað af Aiistótelesi sjálfum. Fi’æðimönnum 
hefur reynzt erfitt að koma sér saman um hvað 
Aristóteles raunverulega raunverulega á við með 
hinum „æðsta hluta sálarinnar“, hinum „hreina 
skilningi“ eða poietikos nous, hinum skapandi skiln- 
ingi. 

Alexander frá Afródísi útskýrir þetta á þann veg, 
að „hinn skapandi skilningur“ sé sameiginlegur öll- 
um mönnum, hann sé hinn eilífi guðdómur eins og 
hann biitist í manninunL 
Averroes sem var uppi á Spáni á 12. öld skýrir 
þetta þannig, að h inn æðsti hluti sálarinnar sé hin 
lægsta vitund guðs. Sú vitund er sameiginleg öllu 
mannkyni og hún er i hverjum einstaklingi. 

ítalski heimspekingurinn Tómas Aquinas leggur 
þann skilning í poietikos nous, að hann sé hinn æðsti 
hlutá sálar hvers einstaks manns og þess vegna lifi 
maðurinn um eilífð sem einstaklingur. 

Margir nútímamenn túlka Aristóteles þannig, að 
hann neiti framhaldslífi mannsins. — Þeir segja að 
það eilífðareðli, sem hann eignar æðsta hluta manns- 
sálarinnar sé aðeins yfirborðsblekking, sem verði að 

engu við nánari athugun. Þeir benda á að poietikos 
nous sé komin utan að og sé Jþví ekki neinn hluti 
einstaklingsins, og þar sem hún sé ópersónuleg vitund 
geti hún engan veginn þýtt ódauðleika mannsins, 
sem einstaklings. Þeir leiða einnig fram þau rök að 
Aristóteles segir, að hinn ódauðlegi hluti sálarinnar 
(poietikos nous) hafi ekkert minni, skynjun eða hugs- 
un Og loks benda þeir á að Aristóteles kennir, að 
allt hið margdeilanlega sé efni, og þar með allir ein- 
staklingar. Poietikos nous segir Aristóteles hins vegar 
að sé algerlega efnisvana. 

Rök þessara síðast töldu manna, sem segja að með 
ofantöldum kenningum útiloki Ari stóteles framhalds- 
líf mannsins, kunna að vera sannfærandi á yfirborð- 
inu, en þegar betur er að gáð mjög ófullnægjandi. Ef 
það er rétt túlkun að heimspeki Aristótelesar útiloki 
framhaldslíf mannssálarinnar, þá er það óneitanlega 
meinleg rökvilla hjá Aristótelesi, þessum föður rök- 
fræðimiar, að hafa nokkurntíma kallað poietikos 
nous hluta sálarinnár, — hinn eilifa hluta hennar. 
Og hversu stuttorður sem Aristóteles er í De anima 
um hina eilífu sál, þá verður elcki framhjá henni 
gengið eða henni vikið til hliðar sem rökvilla. 

Það er ósennilegt að sú túlkun sé i anda Aristótel- 
esar. Frá hans sjónarmiði getur hér naumast verið 
um rökvillu að ræða. Þegar Aristóteles segir, að hin 

æðri vitund (poietikos nous) hafi ekki minni, skynj- 
un eða hugsun, þá þýðir það ekki, að hún hafi hvorld 
sjálfsvitund né þekkingu. Þvert á móti er hún hin 
hreina vitund og hefur fullkomna þekkingu. Það væri 
hins vegar rangt að segja að hún hafi minni, þar 
sem hún stendur utan tíma og rúms þar sem fortíð, 
nútíð og framtið er eitt Aðeins hin laegri vitund sem 
lifir í tima hefur minni, sú vitund sem lifir í eilífð 
þar sem allt er hér og nú, þarf eldd á minni að halda 
og um það getur ekki heldur verið að ræða. Það 
væri lika rangt að segja að hún hefði hugsun og 
skynjun i venjulegri merkingu, þar sem Aristóteles 
tekur skýrt fram að hugsun og hið hugsaða, skynjun 
og hið skynjaða verði eitt í hinni yfirskilvitlegu 
vitund. 

Þegar Aristóteles segir að hið margdeilanlega 
(einstaklingar) sé eftii, en hin yfirskilvitlega vitund 
hreinn andi, þá þarf það ekki að merkja aðskilnað 
einstaklingsins frá hinni guðlegu vitund. Þvert á 
móti er þetta í fullu samræmi við þá kenningu Ar- 
istótelesar, að guð sé algerlega efnisvana, en samt 
sé hann í öllu efni og stjórni því. Og aliar bollalegg- 
ingar um það, hvort hin æðri vitund geti verið ein- 
staklingsvitund skipta hér litlu máli, því að ekki 
getur verið til vitund (meðvituð) sem er ekki um 
leið sjálfsvitund. Sá skilningur að einstaklingur sem 

öðlast hlutdeild i hinni „stóru vitund guðs" geti ekki 
lifað sem einstaklingur eftir dauðann þarf því engan 
veginn að vera réttur. Hin æðri vitund er að vísu 
utanaðkomandi, en hún hefur alltaf verið hin raun- 
verulega vitund mannsins og hugur og skilningarvit 
eru aðeins tæki sem hún hefur skapað sér. Aristótel- 
es tekur skýrt fram, að ef „hinn skapandi skilningur" 
væri ekki æðsti hluti hvers einstaklings, þá væri hann 
án hugsunar og vitundar. 

Samkvæmt heimspeki Aristótelesar er hin yfirskil- 
vitlega og æðri vitirnd „form" hinnar lægri og hin 
lægri er „efni“ hinnar æðri. Aristóteles kennir, að 
þegar „efni“ sé fullþroskað verði það eitt með formi 
sinu. 

Eðlilegasta niðurstaðan af þessu er því sú, að mað- 
urinn geti og eigi að vaxa upp úr hinu lægra skilvit- 
lega og takmarkaða eðli upp til hinnar æðri og eilífu 
vitundar. 


Siðfrœðin. 

Siðfræði Aristótelesar byggist öll á heimspekileg- 
um ög sálfræðilegum grunni. — Hún á að vera svar 
við spurningu Sókratesar um tilgang mannlifsins og 

æðstu-gæði þess. En hvað er hið æðsta markmið 
mannsins? Allar lífshræringar manna beinast að 
einhverju ákveðnu marki, athafnir maima miða að 
því að uppfylla álcveðnar langanir eða framkvæma 
ákveðna fyrirætlun. En þegar einni Iöngun er full- 
nægt, vaknar önnur, þegai' fyrirætlun er hrundið i 
framkvæmd verður hún jafnan stökkpallur til annars 
og hærra markmiðs. 

En þannig getur þetta ekld gengið endalaust að 
áliti Aristótelesar. Einhvers staðar er hið siðasta 
takmark, þar sem æðstu gæðum lífsins er náð. Þessi 
æðstu gæði lífsins nefnir Aristóteles hamingju. Það 
orð notar hann þó ekki i merkingunni nautnir eða 
veraldlegur gleðskapui’. 

Sú fullkomnun, sem Aristóteles nefnir hamingju, 
býr dulvituð og óborin í brjósti sérhvers manns. Til- 
gangur hveirar lífveru er að þroska alla frjóanga 
sína til fulls, og þau sérkenni, sem greina hana frá 
öðrum Iífverum. Þeir frjóangar, sem greina mann- 
inn frá öðrum lífverum jarðar, eru möguleikar hans 
til andlegs vaxtar, vitsmunir hans og ínnsæi. Ham- 
ingja mannsins er því fólgin í að finna sjálfan sig, 
kalla fram hin blundandi öfl andans og verða þannig 
fullþroska maður. — Leiðin að þessu marki er göfug 
breytni og óeigingjamt starf i þágu samfélagsins og 
framvindunnar. Tilgangur heimspekinnar er hjá 

Aristótelesi eins og Sókratesi, að hef ja manninn upp 
til hinnar æðri náttúru. 

Leiðin til hamingjunnar er alls staðar hinn gullni 
meðalvegur. 

Dyggðir eru ekki hin fullkomna andstæða last- 
anna (eins og Plató virðist áiita). Sú dyggð, sem 
leiðir til hamingju, er alls staðar meðalhóf milli 
tveggja andstæðna. Þannig er hugrekkið meðalvegur 
milli hugleysis og fifidirfsku, örlæti meðalvegur milli 
nizku og óhófs o. s. frv. 

Dyggð hjá Aristótelesi merkir fyrst og fremst 
frjóanga, sem vaxið hefur fram í sál mannsins og 
náð fullkomnun. Þess vegna er dyggðin hamingja. 


Stjórnmál. 

Á sama hátt og Plató hyggir Aristóteles állar þjóð- 
félags hugmyndir sinar á siðfræðinni. Maðurinn er 
félagsvera og getur þvi ekki einn og einangraður 
náð hinum æðstu gæðum, hamingju og þroska. Þeim 
verður aðeins náð í samfélagi við aðra menn. Ríkið 
er til vegna ófullkominna einstaklinga. Tilgangui' 
þess á að vera að móta þá og leiða til fullkomnunar. 

Ekkert er eðlilegra en að ólikt stjórnarfyrirkomu- 

lag ríki meðal ólíkra þjóða. Ekkert eitt stjórnskipu- 
lag getur hseft öflum þjóðum, fremur en ein föt' geta 
fallið að vexti allra manna. Hér hefur Aristóteles í 
huga hin mörgu og smáu borgriki aldarinnar, og 
einkum þann mikla mismun, sem hann taldi vera á 
Grikkjum og „barbörum". 

Ríkið er að dómi Aristótelesar hliðstœða manns- 
sálarinnar. 1 því eru jafnmargar stéttir og eðlisþættir 
sálariífsins. Hin ráðanái stétt á að vera hliðstæð 
hinum æðsta þætti sálarinnar, vitsmununum. Ef vel 
á að fara, verður hin ráðandi stétt að skipast mönn- 
um, sem öðlazt hafa heimspekilegt innsæi, yfirsýn 
um heima þekkingarinnar og skilning á tilgangi og 
eðli hinnar mannlegu baráttu. Hermenn borgríkis- 
ins eru á sama hátt hiiðstæða skapsmunanna, en 
bændur og kaupmenn hliðstæðir hinum lægrí fýsn- 
um mannssálarinnar. 

Félagslegt jafnrétti er Axistótelesi framandi hug- 
tak. Menn eru misjafnir að atgerfi, gáfum, auð og 
ættgöfgi, og réttarstaða þegnsins í þjóðfélaginu á að 
miðast við það. Hann taldi það eitt réttlæti, að jafn- 
rétti ríkti aðeins meðal jafningja, Þrælahald áleit 
hann nauðsynlegt og sjáifságt, og þar eð útlendingar 
væru óæðri Grikkjum, væri réttlátt að þeir færu 
með hlutverk þrælsins. 

Hið fullkomnasta stjórnskipuiag er einræði i hönd- 

um góðs þjöðhöfðingja, því að þar er eftirmynd hinn- 
ar æðstu heimsstjórnar. Þannig stjórnar guð veröld- 
inni. En lendi einræðisvaldið í höndum óþroskaðs 
manns, breytist það í harðstjórn og verður verra en 
allt annað. Mugstjórn eða „lýðræði“ er Aristótelesi 
litt að skapi. Það jafngilti því, að fýsnir mannsins 
og hvatir réðu yfir vitsmunum hans. Hvers vegna 
eiga hinir mörgu og heimsku að ráða yfir hinum 
fáu vitru? Einnig getur lýðræðið líka orðið að harð- 
stjórn, ef flokkur eða hópur manna hrifsar til sín 
öll völd. Skiptir í því sambandi ekki máli, hvort harð- 
stjórarnir eru einn eða fleiri. 

Með ritum Aristótelesar nær grísk heimspeki há- 
tindi sínum, en þau eru eínnig upphaf að hnignunar- 
skeiði hennar. Hinn skáldlegi andi læriföðurins hefur 
orðið að víkja fyrir manni hins gullna meðalvegar, 
sem heldur sér fyrst og fremst við jörðina, og verður 
spámaður heimsdrottnara í Pella og Róm. Umsvifa- 
meiri heimspekingur hefur aldrei verið uppi. Hann 
setti. sér það mark að móta allt andlegt líf heimsins, 
og þótt vonir hans brigðust í lifanda lífi, hefur hann 
um árþúsundir stjómað úr gröf sinni andlegu lífi 
margra þjóða. Með Gyðingum og Móhammedstrúar- 
mönnum bárust rit hans um Bagdad til Cordova, og 
Albert mikli og Tómas Aquinas byggðu síðar kenning- 

ar kaþólslcrar kirkju á ritum hans. Og þótt áhrif 
hans væru mest á miðölöum, gætir þeirra einnig 
mjög í heimspeki síðari tíma, einkum hjá Spinoza, 
Kant og Hegel. 



